আমেরিকার অভিবাসন নীতিতে বড় পরিবর্তন! আসতে চলেছে ‘গোল্ড কার্ড’

ওয়েব ডেস্ক: দ্বিতীয়বার মার্কিন মসনদে প্রত্যাবর্তন করেছেন ডোনাল্ড ট্রাম্প। আর প্রত্যাবর্তনের পরই একাধিক নীতি গ্রহণ করেছেন তিনি। আর সেই তালিকায় এবার নয়া সংযোজন ‘গোল্ড কার্ড’।

তবে কী এই ‘গোল্ড কার্ড’?

আরও পড়ুন: ২৫০০ কোটি কিমি পাড়ি দিল নাসার ভয়েজার ১!

জানা যাচ্ছে, ‘গোল্ড কার্ড’ যা আসতে চলেছে তা হল আমেরিকায় নাগরিকত্বের প্রমাণ।

এতদিন আমেরিকায় চালু ছিল ‘গ্রিন কার্ড’। তবে এবার অভিবাসন নীতিতে বড়সড় পরিবর্তন এনে চালু হতে চলেছে ‘গোল্ড কার্ড’। যা ‘গ্রিন কার্ড’-এর ‘প্রিমিয়াম’ সংস্করণ। মার্কিন নাগরিকত্ব পাওয়ার জন্য পাঁচ মিলিয়ন মার্কিন ডলার, অর্থাৎ, ভারতীয় মুদ্রায় প্রায় সাড়ে ৪৩ কোটি টাকা খরচ করতে হবে। আর এই পরিমাণ টাকা খরচ করলেই মিলবে ‘গোল্ড কার্ড’।

মঙ্গলবার মার্কিন প্রেসিডেন্ট ডোনাল্ড ট্রাম্প জানিয়েছেন, “আমরা আমেরিকায় গোল্ড কার্ড বিক্রি করার পরিকল্পনা করেছি। এতে গ্রিন কার্ডের সুবিধাও পাওয়া যাবে। যা আমেরিকায় নাগরিকত্বের নতুন পথ খুলে দেবে। ধনী ব্যক্তিরা এই কার্ড কিনে আমাদের দেশে আসতে পারবেন। এখানে এসে তাঁরা প্রচুর অর্থ ব্যয় করবেন, কর দেবেন, সেই সঙ্গে কর্মসংস্থান তৈরি করবেন। এ দেশে এসে তাঁরা সফল হবেন।“

জানা যাচ্ছে, আগামী দু’সপ্তাহের মধ্যেই ‘গোল্ড কার্ড’-র প্রক্রিয়া চালু হবে। যদিও কীভাবে ‘গোল্ড কার্ড’ পাওয়া যাবে, তা এখনও জানা যায়নি।

দেখুন অন্য খবর